CELEX: 32009D0614
Language: da
Date: 2009-07-23 00:00:00
Title: 2009/614/EF: Kommissionens beslutning af 23. juli 2009 om ændring af beslutning 2008/458/EF om gennemførelsesbestemmelser til Europa-Parlamentets og Rådets beslutning nr. 575/2007/EF om oprettelse af Den Europæiske Tilbagesendelsesfond for perioden 2008-2013 som en del af det generelle program om solidaritet og forvaltning af migrationsstrømme, hvad angår medlemsstaternes forvaltnings- og kontrolsystemer, reglerne for administrativ og finansiel forvaltning og støtteberettigelsen for udgifter til projekter, der samfinansieres af fonden (meddelt under nummer K(2009) 5453)

14.8.2009   
            
            
               DA
            
            
               Den Europæiske Unions Tidende
            
            
               L 210/36
            
         KOMMISSIONENS BESLUTNING
   af 23. juli 2009
   om ændring af beslutning 2008/458/EF om gennemførelsesbestemmelser til Europa-Parlamentets og Rådets beslutning nr. 575/2007/EF om oprettelse af Den Europæiske Tilbagesendelsesfond for perioden 2008-2013 som en del af det generelle program om solidaritet og forvaltning af migrationsstrømme, hvad angår medlemsstaternes forvaltnings- og kontrolsystemer, reglerne for administrativ og finansiel forvaltning og støtteberettigelsen for udgifter til projekter, der samfinansieres af fonden
   (meddelt under nummer K(2009) 5453)
   (Kun den bulgarske, den engelske, den estiske, den finske, den franske, den græske, den italienske, den lettiske, den litauiske, den maltesiske, den nederlandske, den polske, den portugisiske, den rumænske, den slovakiske, den slovenske, den spanske, den svenske, den tjekkiske, den tyske og den ungarske udgave er autentiske)
   (2009/614/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets beslutning nr. 575/2007/EF af 23. maj 2007 om oprettelse af Den Europæiske Tilbagesendelsesfond for perioden 2008-2013 som en del af det generelle program om solidaritet og forvaltning af migrationsstrømme (1), særlig artikel 23 og artikel 35, stk. 4, og
   ud fra følgende betragtninger:
   
               (1)
            
            
               I lyset af de erfaringer, der er gjort siden fondens oprettelse, bør den periode, hvor de årlige programmer er støtteberettigede, forlænges, så medlemsstaterne kan foretage en effektiv gennemførelse af fonden, og tidsplanen for indgivelse af den endelige rapport om gennemførelsen af det årlige program bør tilpasses.
            
         
               (2)
            
            
               Endvidere bør proceduren for medlemsstaternes indgivelse af det reviderede årlige program tilpasses.
            
         
               (3)
            
            
               I medfør af artikel 3 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, er Det Forenede Kongerige bundet af den grundlæggende retsakt og dermed også af denne beslutning.
            
         
               (4)
            
            
               I medfør af artikel 3 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, er Irland bundet af den grundlæggende retsakt og dermed også af denne beslutning.
            
         
               (5)
            
            
               I medfør af artikel 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, er denne beslutning ikke bindende for Danmark, og den finder ikke anvendelse i Danmark.
            
         
               (6)
            
            
               Foranstaltningerne i denne beslutning er i overensstemmelse med udtalelse fra det fælles udvalg for solidaritet og forvaltning af migrationsstrømme —
            
         VEDTAGET FØLGENDE BESLUTNING:
   Artikel 1
   I Kommissionens beslutning 2008/458/EF (2) foretages der følgende ændringer:
   
               1)
            
            
               Artikel 23, stk. 1, affattes således:
               »1.   For at revidere det årlige program, der er godkendt af Kommissionen i henhold til artikel 21, stk. 5, i den grundlæggende retsakt, indsender den berørte medlemsstat et revideret udkast til et årligt program til Kommissionen senest tre måneder inden udløbet af perioden for støtteberettigelse. Kommissionen gennemgår og godkender hurtigst muligt det reviderede program efter proceduren i artikel 21, stk. 5, i den grundlæggende retsakt.«
            
         
               2)
            
            
               I punkt 4.1 i bilag V, del A, erstattes ordene »Liste over endnu ikke inddrevne beløb pr. 30. juni i året N + 2 (N = året for dette årlige program)« af ordene »Liste over endnu ikke inddrevne beløb seks måneder efter støtteberettigelsesfristen for udgifter«.
            
         
               3)
            
            
               I bilag XI affattes punkt I.4, nr. 1, således:
               
                           »1.
                        
                        
                           Omkostningerne i forbindelse med et projekt skal være afholdt og de tilsvarende betalinger foretaget (bortset fra afskrivning) efter den 1. januar det år, der henvises til i finansieringsbeslutningen om godkendelse af medlemsstaternes årlige programmer. Perioden for støtteberettigelse løber frem til den 30. juni år N (3) 2, hvilket betyder, at projektomkostningerne skal være afholdt før denne dato.
                        
                     
         
               4)
            
            
               I bilag XI affattes punkt V.3, således:
               
                           »3.
                        
                        
                           Aktiviteter i forbindelse med teknisk bistand skal være gennemført og de tilsvarende betalinger foretaget efter den 1. januar det år, der henvises til i finansieringsbeslutningen om godkendelse af medlemsstaternes årlige programmer. Støtteberettigelsesperioden varer senest indtil fristen for indsendelse af den endelige rapport om gennemførelse af det årlige program.«
                        
                     
         Artikel 2
   Denne beslutning finder anvendelse på alle årlige programmer, for hvilke der endnu ikke er sket betaling af saldoen på datoen for dens vedtagelse.
   Artikel 3
   Denne beslutning er rettet til Kongeriget Belgien, Republikken Bulgarien, Den Tjekkiske Republik, Forbundsrepublikken Tyskland, Republikken Estland, Irland, Den Hellenske Republik, Kongeriget Spanien, Den Franske Republik, Den Italienske Republik, Republikken Cypern, Republikken Letland, Republikken Litauen, Storhertugdømmet Luxembourg, Republikken Ungarn, Republikken Malta, Kongeriget Nederlandene, Republikken Østrig, Republikken Polen, Den Portugisiske Republik, Rumænien, Republikken Slovenien, Den Slovakiske Republik, Republikken Finland, Kongeriget Sverige og Det Forenede Kongerige Storbritannien og Nordirland.
   
      Udfærdiget i Bruxelles, den 23. juli 2009.
      
         
            På Kommissionens vegne
         
         Jacques BARROT
         
            Næstformand
         
      
   
   
      (1)  EUT L 144 af 6.6.2007, s. 45.
   
      (2)  EUT L 167 af 27.6.2008, s. 135.
   
      (3)  Hvor »N« er det år, der henvises til i finansieringsbeslutningen om godkendelse af medlemsstaternes årlige programmer.«